钦定古今图书集成/明伦汇编/闺媛典/第006卷 > 《代陈思王京洛篇》前人
## 钦定古今图书集成/明伦汇编/闺媛典/第006卷 > 《代陈思王京洛篇》前人

“凤楼十二重，四户八绮窗。绣桷金莲花，桂柱玉盘龙。
珠帘无隔露，罗幌不胜风。宝帐三千所，为尔一朝容。”
扬芬紫烟上，垂彩绿云中。春吹回白日，霜歌落塞鸿。
但惧秋尘起，盛爱逐衰蓬。坐视青苔满，卧对锦筵空。
琴瑟纵横散，舞衣不复缝。古来共歇薄，君意岂独浓。
唯见双黄鹄，千里一相从。